recursal/SuperWikiNEXT-32B huggingface dataset:
**Abdullahi Ibrahim** (død 24. januar 2021) var en nigeriansk advokat, politiker og administrator. Han var blant annet transportminister, riksadvokat og justisminister.

Biografi
--------

Ibrahim var juridisk rådgiver i den tidligere Northern Region i Nigeria. I 1973 ble han managing partner i advokatbyrået Abdullahi Ibrahim and company. Han var juridisk rådgiver og senere formann for New Nigeria Development Company Limited (NNDC).

Ibrahim innehadde regjeringsoppgaver som minister for undervisning, vitenskap og teknologi, og minister for transport og luftfart (1984–1985) i general Muhammadu Buharis regjering). Han var riksadvokat og justisminister (1997–mai 1999) i general Abdulsalami Abubakars regjering. Han var *commissioner* for *Den internasjonale-nasjonale grensekommisjon* og med på nigeriansk side som forhandlet frem traktaten om den maritime grense mellom Nigeria og Ekvatorial-Guinea, og *Unitization Agreement of the Zafiro/Ekanga Oil Fields*. Han representerte som leder og så som nestleder i disputten mellom Nigeria og Kamerun for Den internasjonale domstolen i Haag.

Han døde den 24. januar 2021 av covid-19 i Nigeria.

Referanser
----------

1. 1 2  «Alhaji Abdullahi Ibrahim, OFR, CON, SAN». Abdullahi Ibrahim and company. Arkivert fra originalen 7. september 2010. Besøkt 13. februar 2010.  «Arkivert kopi». Arkivert fra originalen 7. september 2010. Besøkt 25. januar 2021.
2. ↑  Great Britain. Foreign and Commonwealth Office (1984). *A Year book of the Commonwealth*. H.M.S.O. s. 300. ISBN 0-11-580233-9.
3. ↑  «IRIN West-Africa: Nigeria's new cabinet 98.8.24». UN Office for the Co-ordination of Humanitarian Affairs. Besøkt 13. februar 2010.
4. ↑  Former Buhari’s minister, Abdullahi Ibrahim, dies of COVID-19
**NTB Bilder og video** (tidligere **NTB scanpix** og **Scanpix**) er et skandinavisk bildebyrå, og Norsk Telegrambyrås bildearkiv.

NTB Bilder og video er Nordens største bildebyrå med et bildearkiv på over 300 millioner bilder, videoer og nyhetsgrafikker. Bildebasen inneholder bilder tilbake til 1900-tallet og fram til nyheter fra de siste timene. I tillegg selger NTB Bilder og video også bilder på vegne av flere bildebyråer over hele verden og har salgsrett på bildearkivene til VG og Aftenposten. Byrået bedriver egenproduksjon av nyheter på video, og har et filmarkiv som rommer mer enn 1 million timer film.

Historie
--------

NTB Bilder og video ble dannet etter en fusjon mellom Scanfoto og fotodelen av NTB Pluss i 1999, under navnet Scanpix. I 2010 hadde Scanpix totalt femti medarbeidere og i tillegg et stort nettverk av frilansere og internasjonale samarbeidspartnere. Organisasjonen Scanpix opphørte i 2011 da virksomheten fusjonerte med NTB, og bildebyrået fikk navnet NTB scanpix.

I september 2020 annonserte Norsk Telegrambyrå at Scanpix-merkevaren legges ned og bildebyrået døpes om til NTB Bilder og video. Dermed ble alle NTBs tjenester samlet under ett navn.

Referanser
----------

1. ↑  «Fra Scanpix til NTB». *fetetyper.no*. Arkivert fra originalen 21. januar 2021. Besøkt 18. januar 2021.
2. 1 2  «NTB rendyrker profilen – legger ned Scanpix-merkevaren | NTB». *kommunikasjon.ntb.no* **(norsk)**. Besøkt 18. januar 2021.
3. ↑  Mossin, Bjørn Åge (2. februar 2011). «Slår seg sammen». *journalisten.no* **(norsk)**. Besøkt 18. januar 2021.
4. ↑  «NTB og Scanpix fusjonerer». *Nettavisen* **(norsk)**. 2. februar 2011. Besøkt 18. januar 2021.
Saab 29 Tunnan.
**Saab 29 Tunnan** var et svensk jagerfly fra etterkrigstiden som ble konstruert og bygget av *Svenska Aeroplan Aktiebolaget* (SAAB), i Linköping, Sverige.

Det første Tunnan fløy 1. september 1948, og i 1951 ble de første flyene levert til det svenske luftforsvaret. I alt ble 224 eksemplarerer av varianten **J 29A** levert mellom 1951 og 1953. De forble i tjeneste frem til 1965. Rekognoseringsvarianten **S 29C** ble bygget i et antall av 76 mellom 1954 og 1956. Disse var i aktiv tjeneste fram til 1970.

**S 29C** var det første svenske kampfly som hadde radarvarslingssystem. Det var ikke utrustet med våpen, kun med kamera for fotografering.

6. mai 1954 satte en J 29B hastighetsrekord med en gjennomsnittshastighet på 977 km/t over en strekning på 500 km. Rekorden ble stående i ett år.

Saab J29B Tunnan
Fra 1954 og framover ble alle jakt- og angrepsvarianter bygget om og fikk installert etterbrennere. Denne modifisering ble ikke foretatt på S 29C.

Som en del i et FN-oppdrag ble 5 J 29B sendt til Kongo i 1961, i fredsbevarende tjeneste, under den såkalte Kongokrisen. Ytterligere 6 fly ble sendt året etter. Dette var andre gangen svenske kampfly deltok i krig. Første gang var i 1939–40 da svenske frivillige deltok i vinterkrigen med lette bombefly.

Ett 20-talls J 29F ble eksportert til Østerrike.

Spesifikasjoner
---------------

De ulike variantene hadde disse spesifikasjonene:

|  |  |  |  |  |  |
| --- | --- | --- | --- | --- | --- |
|  | J 29A | A/J 29B | S 29C | J 29E | J 29F |
|
| Bredde | 11 m |
| Lengde | 10,23 m |
| Høyde | 3,75 m |
| Tomvekt | 4 580 kg | 4 640 kg | 4 700 kg | 4 600 kg | 4 845 kg |
| Max. startvekt | 7 530 kg | 8 170 kg | 8 000 kg | 8 170 kg | 8 375 kg |
| Toppfart | 1 035 km/h | 1 060 km/h |
| Skyvekraft | 2 270 kilopund | 2 800 kilopund |
| Motor | de Havilland DGT3. RM 2 / RM 2B |

Eksterne lenker
---------------

* SAAB J 29 Tunnan

| * v
* d
* r
Svenske kampfly |
| --- |
| Saab | Saab 21R **·** Saab 29 Tunnan **·** Saab 32 Lansen **·** Saab 35 Draken **·** Saab 37 Viggen **·** Saab 39 Gripen | Sveriges flagg |


|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** LCCN **·** NKC
 |
**Norsk Tjenestemannslag Sentralforvaltningen** er en landsforening innenfor Norsk Tjenestemannslag. Landsforeningen ble opprettet 1. april 2008 gjennom sammenslåing av NTL Sentraladministrasjonen og NTL Embetskontorene. Landsforeningen er NTL sin nest største i medlemstall.

NTL Sentralforvaltningen organiserer ansatte i om lag 70 virksomheter. De fleste av disse befinner seg innenfor det statlige tariffområdet, men landsforeningen organiserer også ansatte innenfor fristilte statlige virksomheter i Spekter-området samt ansatte i frivillige organisasjoner som i all hovedsak baserer seg på offentlig finansiering. Blant virksomhetene i landsforeningen er NTL-medlemmer i samtlige departementer, med unntak av Utenriksdepartementet (der NTL-avdelingen meldte seg ut av landsforeningen i kritikk mot den radikaliseringen den gjennomgikk på 70-tallet), Departementenes sikkerhets- og serviceorganisasjon, Fylkesmannen, domstolene og de fleste, men ikke alle, direktorater og tilsyn.

Leder ved opprettelsen var Lill Fanny Sæther, tidligere leder av NTL Sentraladministrasjonen, fra 2010 er Bjørn Halvorsen leder.

Eksterne lenker
---------------

* Hjemmeside

|  |  |
| --- | --- |
| Oppslagsverk/autoritetsdata | VIAF
 |
**Hans Olav Østgaard** (født 13. oktober 1944) er en norsk jurist og statstjenestemann. 

Østgård ble i 1969 cand.jur. ved Universitetet i Oslo. Han begynte deretter i 1970 i Justisdepartementet, der han var lovrådgiver og seksjonssjef fram til 1981. Østgaard ble så ekspedisjonssjef i departementets Polaravdelingen, deretter i Utlendingsavdelingen og til sist i Kriminalomsorgsavdelingen. I 1993 ble han utnevnt til sjef for Politiets overvåkningstjeneste, der han satt til 1997. Fra 1997 til 2012 var Østgaard assisterende departementsråd i Justisdepartementet.

Østgaard satt som sjef for Politiets overvåkningstjeneste på et tidspunkt da Lund-kommisjonen gransket de de hemmelige tjenestene i Norge. Det ble fra POTs side satt i verk etterforskning av ett av kommisjonens medlemmer og avsløringene av dette medførte i 1996 at både Grete Faremo, som hadde vært justisminister mens etterforskningen pågikk, og Østgaard gikk av.

Referanser
----------

1. 1 2 3 4 5  Assisterende departementsråd Hans Olav Østgaard, Justis- og politidepartementet, besøkt 14. november 2009.

|  |  |  |
| --- | --- | --- |
| Forgjenger:**Jan Grøndahl** | **POT-sjef**(1993–1996) | Etterfølger:**Ellen Holager Andenæs** |

  


|  |  |
| --- | --- |
| Oppslagsverk/autoritetsdata | Store norske leksikon
 |
**Sadelciklide** er en art i gruppen ciklider.
Kroppsformen er oval, og pannen er stor.
Den blir opptil 25 cm lang.
Den lever i stillestående og sakteflytende vann i Guyana, Venezuela, Brasil, Colombia og Peru. Det finnes flere adskilte populasjoner. Den blir brukt som matfisk, og har en viss utbredelse i akvariehandelen.

Det er vanskelig å se forskjell på kjønnene. Hannene er vanligvis mer fargerike, og har spissere rygg- og gattfinne.

Akvaristikk
-----------

Sadelcikliden krever hyppige vannbytter for å trives. 
I tillegg bør den ha et åpent område å svømme på og god tilgang på gjemmesteder.
Hvis man har planter i akvariet, bør de ha solide røtter, da fisken graver.

Den foretrekker en temperatur på 23-27 °C, en pH på mellom 6 og 7,5, og en hardhet på mellom 3 og 18 dH.

Sadelcikliden er vanskelig å drette opp.
For oppdrett bør pH ligge på rundt 6,5 og hardheten mellom 5 og 10 dH. 
Foreta hyppige delvannskifter. 
Hunnen legger opptil 1000 egg på steiner og røtter. Foreldrene passer godt på yngelen, som klekkes etter 3-4 dager og svømmer fritt etter ytterligere 3-5 dager.

Eksterne lenker
---------------

* (en) *sadelciklide* – oversikt og omtale av artene i WORMS-databasen Rediger på Wikidata

* (en) *sadelciklide* i Encyclopedia of Life Rediger på Wikidata

* (en) *sadelciklide* i Global Biodiversity Information Facility Rediger på Wikidata

* (en) *sadelciklide* hos FishBase Rediger på Wikidata

* (en) *sadelciklide* hos ITIS Rediger på Wikidata

* (en) *sadelciklide* hos NCBI Rediger på Wikidata

* (en) *Kategori:Aequidens tetramerus* – bilder, video eller lyd på Wikimedia Commons Rediger på Wikidata

* *Aequidens tetramerus* – detaljert informasjon på Wikispecies Rediger på Wikidata
* (en) *Aequidens tetramerus* (Heckel, 1840) Saddle cichlid - FishBase
Abbott-Detroit 1911
**Abbott-Detroit** var en amerikansk produsent av luksusbiler mellom 1909 og 1919. Bilene ble ansett som kraftige og velbygde, og hadde motorer fra Continental. Bilene hadde livstidsgaranti fra 1913, da elektrisk lys og elektrisk starter ble standardutstyr.

Modeller Abbott-Detroit leverte inkluderte blant andre:

* 34/40 hk (25/30 kW) – Firedørs roadster
* Limousine (1913-modell)
* 44/50 hk (33/37 kW) – Roadster
* 34 hk (25 kW) *Model F*
* 32 hk (24 kW) *Model L*
* 27 hk (20 kW) *Model K*

Prisene varierte fra 1700 amerikanske dollar for 34/40-roadsteren til 3050 dollar for Limousine-modellen.

Consolidated car company
------------------------

I 1916, skiftet firmaet navn til Consolidated Car Company og det ble produsert 15 til 20 biler pr dag.

Det samme året flyttet firmaet fra Detroit til en større fabrikk i Cleveland, Ohio og navnet ble endret til Abbott Motor Corporation. Bilene som ble bygget i Cleveland ble kalt **Abbott**. Flyttingen ble for kostbar og det søkte konkursbeskyttelse i april 1918. Selskapet stengte dørene for godt i 1919.

Referanser
----------

1. 1 2  «American Automobiles - Abbott-Detroit Automobile». Farber and Associates, LLC - 2011. Arkivert fra originalen 11. september 2011. Besøkt 28. august 2011.
2. ↑  *Cars store billeksikon*, bind 1 (AAA-ALF), Skandinavisk Presse AS, 1987, s. 18. ISBN 82-7232-133-5
**Hypoptopomatinae** er en monofyletisk gruppe maller, og en underfamilie av harniskmaller..
Det er fisk som lever i ferskvann i Sør-Amerika, fra Venezuela til nord i Argentina.
De fleste artene lever vanligvis nær vannflaten, gjerne i vegetasjon ved elvebredder eller annen overflatestruktur.

Gruppen består av omtrent en tidel av harniskmalle-artene.
Den er delt i to undergrupper, Hypoptopomatini og Otothyrini. En analyse fra 2005 viser at Otothyrini ikke er monofyletisk, men parafyletisk i forhold til Hypoptopomatini.
I nesten alle artene av Hypoptopomatinae er det diploide kromosomtallet 2n = 54; denne gruppen er karotypisk veldig ensartet.

Eksterne lenker
---------------

* (en) *Hypoptopomatinae* – oversikt og omtale av artene i WORMS-databasen Rediger på Wikidata

* (en) *Hypoptopomatinae* hos ITIS Rediger på Wikidata

* (en) *Hypoptopomatinae* hos NCBI Rediger på Wikidata

* (en) *Kategori:Hypoptopomatinae* – bilder, video eller lyd på Wikimedia Commons Rediger på Wikidata

* *Hypoptopomatinae* – detaljert informasjon på Wikispecies Rediger på Wikidata
***Goebbels og kvinnene*** (amerikansk tittel: *Enemy of Women*) er en amerikansk dramafilm fra 1944 regissert av Alfred Zeisler. Wolfgang Zilzer (kreditert som Paul Andor) ses i den mannlige hovedrollen som Joseph Goebbels. Sigrid Gurie spiller Magda Quandt, som ble hans hustru.

Innspillingsfakta
-----------------

Filmen ble spilt inn fra 8. september til midten av oktober 1943 i General Service Studios.

Fakta om filmen
---------------

Arbeidstitlene til denne filmen var *The Secret Life and Loves of Dr. Paul Joseph Goebbels,* *Dr. Paul Joseph Goebbels, His Life and Loves,* *The Life and Loves of Dr. Paul Joseph Goebbels* og *The Private Life of Dr. Paul Goebbels*.

Ifølge en artikkel i *The Hollywood Reporter* forbød sensorene bruken av alle titler som inneholdt ordene *«the secret life and loves of Goebbels.»*

En artikkel i *The Hollywood Reporter* fra 6. januar 1944 skrev at den Minneapolis-baserte kinooperatøren og filmens produsent W.R. Frank viste den ferdige kopien i New York City til sjefer for kinokjeder for å avgjøre hvor mye av den som skulle bli klippet bort. Kopien ble til slutt nedklippet fra 137 minutter til 87 minutter.

I en PR-relatert pressemelding ble det opplyst at filmens manusforfatter og regissør, Alfred Zeisler, hadde arbeidet som produsent og regissør ved UFA i Berlin og derfor hadde hatt mye befatning med Goebbels i egenskap av hans stilling som propagandaminister. Ifølge *The Hollywood Reporter* skulle Zeisler spille seg selv i filmen.

Ifølge en artikkel i *The Hollywood Reporter* hadde *Goebbels og kvinnene* premiere på to kinoer i Minneapolis 20. april 1944.

En annen artikkel i *The Hollywood Reporter* opplyste at Monogram ikke ervervet filmen for distribusjon før i juni 1944.

Rolleliste
----------

(Kun krediterte skuespillere) 

* Claudia Drake - Maria Brandt
* Wolfgang Zilzer - Joseph Goebbels (kreditert som Paul Andor)
* Donald Woods- Dr. Hans Traeger
* H.B. Warner - Oberst Eberhardt Brandt
* Sigrid Gurie - Magda Quandt
* Ralph Morgan - Mr. Quandt
* Gloria Stuart - Bertha
* Robert Barrat - Heinrich Wallburg
* Beryl Wallace - Jenny Hartman

Referanser
----------

1. 1 2 3 4 5 6 7 8 9  «Enemy of Women». *AFI Catalog of Feature Films*. American Film Institute. Besøkt 24. november 2017.

Eksterne lenker
---------------

* (en) *Goebbels og kvinnene* på Internet Movie Database Rediger på Wikidata

* (en) *Goebbels og kvinnene* på AllMovie Rediger på Wikidata

* (fr) *Goebbels og kvinnene* på Allociné Rediger på Wikidata

* (nl) *Goebbels og kvinnene* på MovieMeter Rediger på Wikidata

* (de) *Goebbels og kvinnene* på filmportal.de Rediger på Wikidata

* (en) *Goebbels og kvinnene* på Turner Classic Movies Rediger på Wikidata

* (en) *Goebbels og kvinnene* på American Film Institute Rediger på Wikidata

* (en) *Goebbels og kvinnene* på Rotten Tomatoes Rediger på Wikidata
Sadok som Michelangelo tenkte seg ham.
**Sadok** (hebraisk: צָדוֹק – *Ṣāḏôq*) var ifølge Bibelen en israelittisk prest på Davids og Salomos tid.

Han nevnes allerede som en viktig person i kong Davids regjeringstid. Her dukker han uventet opp etter erobringen av Jerusalem som prest ved siden av Abjatar, uten at noe sies om hvor han kommer fra. Under kong David ser disse to prestene ut til å være jevnbyrdige, men i striden om kong Davids etterfølger støttet de hver sitt kongsemne. Da Sadoks parti gikk av med seieren, siden Salomo ble valgt til konge, ble Abjatar avsatt og forvist fra Jerusalem. Sadoks navn ser ut til å inngå i kongenavnene Melkisedek (Melki-Sadok), Salems konge og El-prest, og Adonizedek (Adonis-Sadok).

Abjatar skal ha representert den opprinnelige, israelittiske Jahve-dyrkelsen, mes Sadok stod for den lokale El-eljon-dyrkelsen i Jerusalem. Ifølge fortegnelsen over Davids sønner skulle Kilab være den eldste etter at Amnon og Absalom var døde. Men den fjerde i rekken, Adonja, gjorde krav på tronen med støtte fra Joab og Abjatar. Mot ham stod et annet parti, ledet av Batseba med støtte fra Sadok, Benaja og Natan. Dette fikk kong David til å utnevne Salomo, noe Batseba også hevdet at David tidligere hadde lovet.

Sadok ble utnevnt til yppersteprest etter at Salomo hadde blitt konge og forvist Abjatar. Det antas vanligvis at Sadok var den første ypperstepresten i tempelet i Jerusalem. Teksten om Sadoks kroning og salving av kong Salomo i Første Kongebok er brukt i Georg Friedrich Händels kroningshymne *Zadok the Priest*.

Sadok ble trolig etterfulgt av sin sønn Ahimaas. 

Saddukeerne hentet trolig sitt navn fra ham.

Noter
-----

1. ↑  I 1 Kong 1,26, men ingen andre steder, er navnet skrevet צָדֹק.

Referanser
----------

1. ↑  2. Sam. 8,17
2. ↑  1. Mos. 14,18
3. ↑  Svend Holm-Nielsen: *Det gamle testamente* (s. 127), Gads forlag, København 1969
4. ↑  Svend Holm-Nielsen: *Det gamle testamente* (s. 130)
5. ↑  1. Kong 1, 32-40

Kilder
------

* «2. Samuelsbok».
* «1. Kongebok».

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** VIAF **·** GND
 |

Portal: Litteratur
**Bjørkedalen** er en bygd i Porsgrunn i Telemark.

I Bjørkedalen finner man Fjerdingen, det høyeste punktet i Porsgrunn.[]

Forhistorie
-----------

Det er ingen oldtidsfunn fra Bjørkedalen, heller ingen funn fra bronsealder eller yngre og eldre jernalder. Derimot i Vikingtiden skjer det noe spesielt. Fra denne tiden er det svært mange gravfunn og gravhauger. Det er derfor tenkelig at det er i denne tiden bygda fikk fast busetting.

Skogbruk (ca. 1850–1880)
------------------------

Eidanger lå heldig til for leveranse av trekull på grunn av de mange fjordene og strandtomtene. Så å si alle skogeiere i Bjørkedalen av herredet drev derfor med trekullbrenning. Fra Bjørkedalen ble det stundom levert trekull ved Døvik eller Hasler.

Referanser
----------

1. ↑  Wiersdalen, Thor Andreas (2007). «Funn fra Oldtida». *Bjørkedal - Natur og historie*. Brevik: Brevik Historielag. s. 33. ISBN 978-82-92821-02-2.
2. ↑  Hals, Harald (1934-) (1968). *Eidanger bygdehistorie*. [Porsgrunn]: Kommunen. s. 11.
Det obodrittiske stammeforbundets bosettingsområde
**Obotrittere** eller **obodriter** (tysk *Abodritter*, polsk *Obodryci*) var et vendisk og slavisk folkeslag som på 500-tallet slo seg ned i det nordøstlige Tyskland i det området som i dag heter Mecklenburg og Holstein. På grunn av deres forbindelser til andre slaviske grupper i nærheten blir obotritterne sett på som en undergruppe av polabianske slavere. Øst for dem bodde wilzerne. Historisk sett var obotritterne et folkeslag som gjennom mange år hadde en tett forbindelse med Danmark på godt og ondt.

Obotritterne var involvert i krigshandlinger med danske konger i årene 800-1200 som søkte overherredømmet i den baltiske regionen. Tyske misjonærer som Sankt Vicelinus hadde konvertert obotritterne til kristendommen.

Obotritterne både slåss med og tidvis skattet til de frankiske kongene og deres etterfølgere i øst. I tider krevde obotritterne skatt fra danskene og sakserne, og stundom drev de herjingstog i stor stil mot Danmark, Sverige og så langt nord som Norge. Til felles med andre slaviske grupper ble de ofte beskrevet av frankiske kilder som vendere, noe som også går igjen i nordiske kilder.

I 1170 aksepterte obotritterne å underkaste seg det tysk-romerske riket. Siden gjennomgikk området en tyskifisering, men så sent som på 1400-tallet snakket allikevel de fleste småbyene i obotritternes område fortsatt en slavisk dialekt inntil tysk ble det dominerende språket.

Den tyske poeten Johann Heinrich Voss (1751–1826) som ble født i Mecklenburg-Strelitz likte å identifisere seg som obotritt for å understreke sin slaviske opprinnelse. Deler av obotrittene migrerte sørover og bosatte seg på Den pannoniske slette, som er et landskap mellom elvene Donau og Sava, hvor området Bács-Bodrog i middelalderens ungarske kongedømme ble oppkalt etter dem.

Historie
--------

* 808: Den danske kong Gudrød Sigfredsson Veidekonge angrep obotritterne og erobret byen Reric, som kan være det stedet som i dag heter Wismar eller Gammel Lybæk, nord for det nåværende Lübeck.
* 974: Obotritterne angrep Hamburg. På omtrent samme tid var deres konge Mistivoi en nær alliert med danskenes Harald Blåtann.
* 983: Obotritternes konge Mistivoi plyndret Hamburg sammen med danske Svein I Tjugeskjegg.
* 1000-tallet ble den svenske kongen Olof Skötkonung gift med Estrid av obotritterne.
* 1129: Den danske konge Knut Lavard ble konge over obotritterne.
* 1131: Knut Lavard ble myrdet.
* 1160 (ca.): Henrik Løve undertvang og kristnet obotritterne, og deretter ble de gradvis tyskifisert

Se også
-------

* Polabiske slavere
* Vendere

Referanser
----------

1. ↑  Michael Müller-Wille (2011). *Kart etter «Zwischen Starigard/Oldenburg und Novgorod. Beiträge zur Archäologie west- und ostslawischer Gebiete im frühen Mittelalter»*. *Studien zur Siedlungsgeschichte und Archäologie der Ostseegebiete*. 10. Neumünster: Wachholtz. s. 46 ff. ISBN 978-3-529-01399-7.

Eksterne lenker
---------------

* Brudstykker af Danmarks historie (II) (dansk)
* Genealogi (tysk)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN
 |
Fontene og klokketårn på Plaza San Martín
**Pucallpa** (Quechua: *rød jord*) er hovedstad i regionen Ucayali i Peru og har mer enn 200 000 innbyggere. Byen ligger i Amazonasbekkenet, ved elva Ucayali, som er en stor sideelv til Amazonas. Byen ble offisielt grunnlagt 13. oktober 1888, imidlertid har det vært bosetning der helt fra 1534.

Pucallpa var en isolert by frem til 1945 da den 846 km lange veien mellom Lima og Pucallpa ble ferdigstilt. I dag har byen en rekke sagbruk, fabrikker for utvinning av mahogny-olje samt at det finnes en del jordbruk rundt byen. Pucallpa er også endepunkt for en 76 km lang rørledning fra Ganso Azul-oljefeltet sørvest for byen.

De vernede skogsområdene Alexander von Humboldt nasjonalpark og Biabo-Cordillera Azul nasjonalpark ligger rett vest for Pucallpa.

Den 23. august 2005 styrtet en Boeing 737 fra flyselskapet TANS Peru (Flight 204) rett utenfor byen. 57 overlevde styrten mens 43 personer omkom.

Eksterne lenker
---------------

* Offisielt nettsted Rediger på Wikidata

* (en) Pucallpa – kategori av bilder, video eller lyd på Commons Rediger på Wikidata

* (en) Pucallpa – galleri av bilder, video eller lyd på Commons Rediger på Wikidata
* (en) Pucallpa turistinformasjon Arkivert 18. september 2009 hos Wayback Machine.
* (en) VirtualPeru.net: Pucallpa

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** SUDOC **·** GeoNames
 |
**Bjørgvindrakten** ble første gang tatt i bruk 17. mai 1996. Den er derfor en av de yngste draktene på Vestlandet. Som navnet tilsier er det først og fremst en bunad for Hordaland og Sogn og Fjordane. Mønsteret i broderiet er hentet fra rosemaling i Sogn og Fjordane, Voss og Hardanger. Stakken er sort med rød kant nede. Forklet har broderi og rød kant rundt hele forklet, noe som virker meget slankende. Stoffet i bunaden er tynn ull. Det er også broderi på vesten, både foran og bak.

Deler til drakten
-----------------

Det leveres også cape til bunaden, da det er tenkt på den kalde 17. mai på Vestlandet. Capen finnes både med og uten broderi.

Skjorten er i tykk bomull og har broderi på armlinningen, i halsen og på bringeduken. Den er brodert i tre rødfarger, og det er røde knapphull-sting i tunger rundt kantene.

Sølvet er designet spesielt for Bjørgvindrakten av gullsmed Harry Pedersen i Bergen. Blomsten på broderiet i bunaden, går igjen i utformingen av sølvet. 

Veskelåsen er i nysølv og laget på Voss, Den har samme mønster som broderiet på skjorten.

Det leveres pose til bunaden i bomullsstoff. Det er også laget bunadsparaply og kiste til oppbevaring av sølvet. Begge deler med motiv fra bunaden. Det er røde strømper til bunaden.

Herrebunaden leveres med lange bukser. Det er tatt utgangspunkt i vadmelsbukser som ble brukt rundt på gårdene. Den leveres med vest og jakke. Blomstene som er brodert på damebunaden er også brukt på herrebunaden.

Knappene har samme blomsten som sølvet i damebunaden. Det er 52 sølvknapper på herrebunaden og en sølvknapp med heng i halsen.

Skjorten til herrebunaden har også samme broderi som dameskjorten.

Bjørgvindrakten er designet av Bjørg Røe.

Bunadspose
----------

Det er laget bunadspose til oppbevaring av bunaden. Den er sydd i bomullsstoff og har glidelås langs hele fronten. Den har 2 lommer utvendig til oppbevaring av sølvet og til bunadsparaply. Nederst er bunadsposen så vid at det er plass til skoene.
**Proveniens** (av latin: *provenire* = komme fra, stamme fra) blir særlig benyttet til å beskrive en plantes eller et frøs opprinnelse eller avstamning. Særlig ved planting av ny skog er det viktig at de plantene som benyttes har en proveniens som passer på stedet, med hensyn til klima og jordsmonn.

I skogbruket er proveniens-forskning et eget forskningsområde, da man vil velge ut de trær som best vil trives i det området de plantes. Normalt vil frø fra det samme området som plantingen skal foretas gi best resultat, men frø fra andre områder på kloden med tilsvarende klima, vil normalt også trives. F.eks. importerer Danmark årlig store mengder eikenøtter fra Sørlandet for etablering av danske eikeskoger.

Trivselen er imidlertid ikke alltid lett å forutse. Et forsøk på planting av edelgrantrær av frø fra Sakhalin-halvøya (*Sakhalin-edelgran*) på Sørlandet til bruk som juletre, ble ikke vellykket.

Andre betydninger
-----------------

Proveniens brukes også til beskrivelse av et objekts opprinnelse.

* *Arkeologi* – Et objekts funnsted. For eksempel ved fastsetting av om en gjenstand på avveie stammer fra et bestemt sted.
* *Arkiv og samlinger* – Tilhørighet til en samling av kunst, dokumenter, o.l. Brukt for å fastsette om en stjålet gjenstand tilhører en bestemt samling, eller for å konstatere om en gjenstand som hevdes å tilhøre en samling eller en kunstner, er et falskneri. Boksamlere bruker ordet om tidligere eiere av en bok.
* Proveniensprinsippet betegner innen arkivfag prinsippet om å holde dokumentene i opprinnelig orden.

Se også
-------

* Stamsæd

Eksterne lenker
---------------

* *Riktig proveniens – helt avgjørende* (Norsk skogbruk)
* *Proveniens- og treslagsforsøk i Aust-Agder* Rapport fra Norsk institutt for skogforskning

|  |  |
| --- | --- |
| Oppslagsverk/autoritetsdata | Encyclopædia Britannica
 |
**え** i hiragana og **エ** i katakana er tegn i japansk kana som hver representerer en mora. Tegnet blir romanisert som *e* og uttalen blir som oftest translitterert til flat [e].

Tegnet befinner seg på fjerdeplass, nest lengst til venstre i tabellen for systematisering av tegn, gojūon.

Herkomst
--------

え og エ stammer henholdsvis fra kanji-tegnene 衣 og 江. Disse kom fra Kina via det såkalte man'yōgana.

Varianter
---------

Det finnes også mindre versjoner av E på Kana (ぇ, ェ) som brukes for å uttrykke fremmede ord. Dette gjøres ved å endre det forutgående tegnets siste vokal, som f.eks at フ (*fu*) endres til フェ(*fe*). Slik kan man enkelt forme fremmedord som カフォ (Café) som ellers ville vært umulig med kun store tegn.

Strøkenes rekkefølge
--------------------

**Hiragana え** tegnes med to pennestrøk:

1. Et kort, diagonalt strøk på toppen som går nedover.
2. Først et kort strøk fra venstre oppover mot høyre, deretter en horisontal, diagonal linje nedover mot venstre, og til sist et høyregående strøk som kan minne om en tilde (~).

**Katakana エ** består av tre ulike strøk:

1. En horisontal linje på toppen fra venstre mot høyre.
2. Et kort vertikalt strøk fra midten av det første strøket og nedover.
3. Nederst, en parallell linje til det første strøket som tangerer det andre. Denne går litt lengre enn det første strøket
***Pudding-TV*** er en YouTube-kanal som drives av Ulf Ørnodd Langsrud. *Pudding-TV* publiserer barnesanger med animasjon på flere språk, inkludert norsk, svensk, dansk, engelsk, islandsk og spansk. De fleste sangene er også utgitt på musikkstrømmetjenester.

I samarbeid med Tor Johansen og Jørn-Ståle Vang, produseres i tillegg eventyrfilmer på norsk og engelsk på YouTube-kanalene *Pudding-TV Eventyr* og *Pudding TV Fairy Tales*.

Merkevaren *Pudding-TV* eies og utvikles av produksjonsselskapet Odd Eagle Productions i Lier.

Historie
--------

*Pudding-TV* (med norske barnesanger) ble opprettet 18. februar 2015. *Pudding TV – Nursery Rhymes*, med barnesanger på engelsk, ble startet 2. april 2015, *Pudding TV Español* 6. april 2015, *Pudding-TV Sverige* 24. juni 2015, *Danske Børnesange* 31. mars 2016 og *Pudding TV Ísland* 25. november 2017. 16. november 2015 opprettet Ulf Ørnodd Langsrud kanalen *Pudding-TV Eventyr* og begynte, sammen med Tor Johansen og Jørn-Ståle Vang, å lage eventyrfilmer. 27. januar 2016 startet de sammen *Pudding TV Fairy Tales* med eventyr på engelsk.

Pr. 1. februar 2023 har *Pudding-TV* til sammen 547 000 abonnenter på de forskjellige kanalene, og 1,5 millioner visninger i gjennomsnitt pr. uke. Den norske *Pudding-TV*-kanalen har 121 000 abonnenter.

Samlet har alle kanalene over 500 millioner visninger siden oppstarten i 2015.

Referanser
----------

1. ↑  Høiby, Ine-Elise (27. juni 2019). «(+) Sa opp jobben, solgte bilen og satset alt på Youtube. Nå har kanalene hans over 200 mill. visninger»Betalt abonnement kreves. *Drammens Tidende*. Besøkt 2. februar 2023.
2. ↑  Hvidsten, Sigrid (6. april 2019). «Jeg blir gal av Pudding-TV!». *Dagbladet*. Besøkt 2. februar 2023.
3. ↑  Moe, Sigrid (2. januar 2020). «YouTube strammer inn reglene: – Da vi fikk vite om det stoppet vi umiddelbart». E24. Besøkt 2. februar 2023.
4. ↑  «Pudding-TV - YouTube». YouTube. Besøkt 2. februar 2023.

Eksterne lenker
---------------

* (no) Offisielt nettsted Rediger på Wikidata
* (en) Pudding-TV på Spotify Rediger på Wikidata
* (no) Pudding-TV på Facebook Rediger på Wikidata

* (no) Pudding-TV på YouTube Rediger på Wikidata
* Odd Eagle Productions
Eksempel på EWI
**EWI** er en forkortelse for engelsk **E**lectronic **W**ind **I**nstrument (Elektronisk blåseinstrument). Det er en MIDI-kontroller med en fasong som kan ligne en klarinett eller en saksofon. Siden den kommuniserer via MIDI så kan den kobles til annet elektronisk musikkutstyr som f. eks. synthesizere, samplere eller datamaskiner. De har blitt benyttet i jazz av grupper som Hawk On Flight. Markedsledende merker er Akai og Yamaha.

Fingersetningen ligner den som saksofonister bruker og derfor er det lett for enhver treblåser å spille på EWI siden fingersetningene på treblåseinstrument er relativt like. En ting som er annerledes med EWI er at man må dra tommelen over en sensor for å skifte oktav. På den siste modellen (EWI 4000s) kan man endre en innstilling slik at man får samme fingersetning som et messinginstrument (trompet, tuba etc). Derfor erstatter den også den tidligere EVI-en (Electronic Valve Instrument).

De siste modellene har innebygd lydgenerator og trenger ikke MIDI-tilkoblingen for å fungere (kun forsterker). Det finnes 100 preprogrammerte lyder i den, men ved hjelp av datamaskin kan man lage egne lyder og man kan kjøpe lyder på internett. Siden den kan kommunisere via MIDI kan den styre hva som helst av elektronisk musikkutstyr med MIDI-tilgang. I praksis er derfor antall lyder ubegrenset.

En EWI har en del funksjoner som ikke finnes på tradisjonelle blåseinstrument:

* En plate som man fører tommelen over for å lage glissando.
* Mulighet for å spille en ny tone mens den forrige fortsatt klinger.
* Transponering (selv om noen instrumenter faktisk kan transponeres ved å ta bort eller sette inn en ekstra del.
* Åtte oktavers toneomfang.

Eksterne lenker
---------------

* Akai
Mudanjiang i provinsen Heilongjiang.
Gate i Mudanjiang i 1942.
Blikk mot elven.
**Mudanjiang** (kinesisk: 牡丹江; pinyin: *Mǔdānjiāng*; Wade-Giles: *Mǔ-tān-chiāng*) er en by på prefekturnivå i provinsen Heilongjiang i det nordøstlige Kina. Befolkningen innen bygrensene anslås (31. desember 2001, offisielt overslag) til 666 000, men hele prefekturet har 2,7 millioner innbyggere. 

Byprefekturet har stor handel med Russland, som det grenser til i øst. Vladivostok er ikke langt unna.

Mudanjiang var hovedstad i den tidligere provinsen Sungkiang.

Byen er et kommunikasjonsknutepunkt. Den ligger bare 160 km fra Vladivostok, det østlige Russlands viktigste by. 

Jingposjøen er en attraksjon i byprefekturet. Den er kjent for sine ruglete kalkklipper, sine ferskvannskoraller, turkise vann og 40 fiskeslag.

Administrative enheter
----------------------

Mudanjiang byprefektur har jurisdiksjon over 4 distrikter (区 *qū*), 4 byfylker (市 *shì*) og 2 fylker (县 *xiàn*). 

| Kart |
| --- |
|  |
| # | Navn | Hanzi | Hanyu Pinyin | Befolkning (2003 est.) | Areal (km²) | Tetthet (/km²) |
| **Distrikter** |
| 1 | Aimin | 爱民区 | Àimín Qū | 230 000 | 359 | 641 |
| 2 | Dong'an | 东安区 | Dōng'ān Qū | 180 000 | 566 | 318 |
| 3 | Yangming | 阳明区 | Yángmíng Qū | 160 000 | 358 | 447 |
| 4 | Xi'an | 西安区 | Xī'ān Qū | 210 000 | 325 | 646 |
| **Byfylker** |
| 5 | Muling | 穆棱市 | Mùlíng Shì | 330 000 | 6 094 | 54 |
| 6 | Suifenhe | 绥芬河市 | Suífēnhé Shi | 60 000 | 427 | 141 |
| 7 | Hailin | 海林市 | Hǎilín Shì | 440 000 | 9 877 | 45 |
| 8 | Ning'an | 宁安市 | Níng'ān Shì | 440 000 | 7 870 | 56 |
| **Fylker** |
| 9 | Dongning | 东宁县 | Dōngníng Xiàn | 210 000 | 7 368 | 29 |
| 10 | Linkou | 林口县 | Línkǒu Xiàn | 450 000 | 7 191 | 63 |

Samferdsel
----------

Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.

Kinas riksvei 301 fører gjennom området. Den går fra Suifenhe i Heilongjiang via blant annet Mudanjiang, Harbin og Qiqihar til Manzhouli i Indre Mongolia.

Referanser
----------

1. ↑  Mǔdānjiāng Shì *Citypopulation.de*

Eksterne lenker
---------------

* Offisielt nettsted Rediger på Wikidata

* (en) Mudanjiang – kategori av bilder, video eller lyd på Commons Rediger på Wikidata
* Kart Arkivert 16. mars 2006 hos Wayback Machine.
* Flyplass (MDG)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** GeoNames **·** MusicBrainz
 |
***Stian med sekken*** er et norsk musikalsk barneprogram som gikk på NRKs Barne-TV fra 1971 til 1972. Programmet ble skapt av søstrene Sidsel og Mona Levin. Programmet handlet om gutten Stian som reiser rundt i verden med eventyrbrillene sine og samler sanger fra forskjellige land i en sekk. Hver episode startet med at Stian og Sidsel møttes på en benk og sang «Eventyrbrillesangen». Så dro de til et fremmed land som ble presentert med en dose 70-tallspedagogikk. Meninga var å fylle sekken med lokale sanger før de dro hjem igjen. Programmene inneholdt mye underholdende musikk-lek, men serieskaperne forsøkte også å lære barna toleranse for fremmede kulturer.

*Stian med sekken* ble spilt inn i NRKs studio på Marienlyst i Oslo. Hovedpersonen Stian ble spilt av barneskuespilleren Ralph Bernstein. Regissør var Bo Wærenskjold. Sidsel og Mona Levin, som skrev manus og spilte i serien, er døtre av pianisten og musikkpedagogen Robert Levin. 

To lengre spesialprogrammer kom i kjølvannet av serien. Det første var et julespesial på 51 minutter som hadde undertittelen *På jakt etter julesanger*, og som ble sendt julaften 1972. Det andre var på 55 minutter og hadde undertittelen *Stian i musikkland* og ble sendt sendt 17. mai 1974. Sistnevnte var opprinnelige skrevet og fremført for Festspillene i Bergen i 1973. Det ble også oppført på Centralteatret.

Annet
-----

I 1983 spilte Raga Rockers inn en sang de kalte *Stian med døden*, en tydelig referanse til denne serien. Sangen kom på albumet *Varme dager*.

Referanser
----------

1. ↑  «Dr. Stian». *www.dagbladet.no*. Besøkt 21. juli 2016.
2. ↑  «Stian i musikkland». *Budstikka*. 16.5.1974. s. 15.

Eksterne lenker
---------------

* (en) *Stian med sekken* på Internet Movie Database Rediger på Wikidata
**Maria Elisabeth Persson** (født 21. februar 1964 i Umeå), svensk curlingspiller som deltok i de olympiske leker 1998 i Nagano og 2002 i Salt Lake City.

Persson vant en olympisk bronsemedalje under vinter-OL 1998 i Nagano. Hun var med på det svenske laget som kom på tredjeplass i curlingturneringen for damer bak Canada og Danmark. De tapte semifinalen mot Danmark med 5-7 men vant bronsefinlen mot Storbritannia med 10-6. De andre på laget var Elisabet Gustafson, Katarina Nyberg, Louise Marmont og Margaretha Lindahl.

Hun ble verdensmester i curling 1995 i Brandon i Canada og 1998 i Kamloops.

OL-medaljer
-----------

* 1998 Japans flagg Nagano - Bronse Bronse i curling, damer Sveriges flagg Sverige

Referanser
----------

Eksterne lenker
---------------

* (en) Elisabeth Persson – Olympics.com Rediger på Wikidata

* (en) Elisabeth Persson – Olympic.org Rediger på Wikidata

* (en) Elisabeth Persson – Olympedia Rediger på Wikidata

* (en) Elisabeth Persson – Sports-Reference (OL-resultater – arkivert) Rediger på Wikidata

* (sv) Elisabeth Persson – Sveriges olympiske komité Rediger på Wikidata

* (en) Elisabeth Persson – World Curling Tour Rediger på Wikidata

* (en) Elisabeth Persson – World Curling Federation Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF
 |
**Elisabeth Margrethe Lampe** (født 22. juli 1840 i Skjerstad, død 1. mars 1922 i Kristiania) var en norsk sykegymnast og forfatter. Hun var en pioner for den norske frisk- og sykegymnastikken. I over 20 år var hun gymnastikkdirektør ved Statens offentlige lærerinnekurs og underviste kommende gymnastikklærerinner.

Liv og virke
------------

Elisabeth Lampe fullførte i 1877 sin utdannelse ved Gymnastisk Central-Institut i Stockholm som sykegymnast (fysioterapeut), som en av de to første norske kvinner med denne utdannelsen. I 1877 ble hun ansatt som gymnastikkdirektør ved Statens offentlige lærerinnekurs i Kristiania. Hun ble siden lærer i gymnastikk ved Nissens guvernanteskole, og fra 1882 drev hun sitt eget institutt for sykegymnastikk og massasje. Hun drev i over 20 år utdanning av gymnastikklærerinner. Ved opprettelsen av Sykegymnasternes forening i 1885 ble hun innvalgt i styret.

Hun oppga sitt virke som instruktør i 1892, og utarbeidet senere gymnastikktabeller til bruk i lærerutdanningens ulike disipliner. I 1890-årene var hun leder for kvinnegymnastikken i Christiania Turnforening. Hun ledet sine gymnaster under opptredener i inn- og utland.

Lampe skrev under psevdonymet *A. B.* romanen *Huslæreren*, som ble utgitt i 1863. Boken har et tydelig religiøst preg.

Familie
-------

Elisabeth Lampe var datter av prost Johan Fredrik Lampe (1811-1888) og Marthe Susanne Lund (1799–1849). Hun forble ugift.

Bibliografi
-----------

* 1895: *Gymnastikktabeller for yngre damepartier*, Cammermeyer, Kristiania
* 1905: *Gymnastikktabeller for folkemiddel-, lærerskoler og kurser for kvindelige elever*, Cammermeyer, Kristiania
* 1863: *Huslæreren – en Fortælling af A. B.*, Giertsen, Bergen

Referanser
----------

1. 1 2 3   nbl.snl.no, besøkt 25. april 2019[Hentet fra Wikidata]
2. ↑  *Nylænde*. Christiania: Foreningen. 1922. s. 97.
3. ↑  Aasen, Elisabeth (1986). *Kvinners spor i skrift*. Oslo: Samlaget. s. 85. ISBN 8252128432.

Kilder
------

* *Dette skrev kvinner*. Oslo: Skolen. 1984. s. 133. ISBN 8257900109.

Eksterne lenker
---------------

* Store norske leksikon: Elisabeth Lampe, besøkt 8/5 2020.
* Norsk biografisk leksikon: Elisabeth Lampe, besøkt 8/5 2020.

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Historisk befolkningsregister **·** BIBSYS **·** Geni **·** VIAF **·** VIAF
 |
**Vårsøghelga** er en kulturfestival i Surnadal på Nordmøre som har blitt arrangert hvert år siden 1995. 

Diktet «Vårsøg», skrevet av Hans Hyldbakk og tonesatt av Henning Sommerro, har gitt namn til festivalen. Hyldbakk og Sommerro har satt sitt preg på arrangementet som har sitt utspring fra deres forfatterskap og musikk. Vårsøghelga er en allsidig kulturfestival for alle aldersgrupper, med et stort spenn i uttrykk og sjangrer, både når det gjelder musikk, kunst, litteratur og lokal mat. Her finner du alt fra f.eks viser, pop, rock, samtidsmusikk, jazz, klassisk, folkemusikk, i tillegg til teater, dans, debatt og kunstutstillinger. Både lokale, nasjonale og internasjonale navn står på programmet. Mere info på www.varsoghelga.no. På Vårsøghelga 2020, som blir arrangert fra 21.-24. mai, kan du oppleve artister som bla : Haddy Njie, Polkabjørn&KleineHeine, Nils Arne Eggen, Henning Sommerro, stjernekokk Live K Edvardsen, luftforsvarets musikkorps, Beate Mordal, Gerd Stolsmo mm

Eksterne lenker
---------------

* Vårsøghelga
**Elisabeth Kirchler** (født 17. november 1963 i Lanersbach, Tirol ) er en tidligere østerriksk alpinist. I 1980-årene var hun blant de mest fremgangsrike utøverne på det østerrikske landslaget.

Karriere
--------

I 1981 vant Kirchler som 18-åring utforrennet i Aspen (USA) foran tyske Regine Mösenlechner og Cindy Nelson (USA). I desember 1981 falt hun og skadet seg i utforløypa i Saalbach-Hinterglemm (Østerrike), men få uker senere stilte hun til start i VM i Schladming/Haus. Hun ble nummer 8 i storslalåm, og fulgte opp med sjetteplass i utfor.

Sesongen 1982/1983 vant Kirchler verdenscuprenn i både kombinasjon og utfor, og havnet på fjerdeplass i totalsammendraget.

Sesongen 1984/1985 ble også vellykket. Etter aq hun i desember vant utforrennet i Santa Caterina ("prøve-VM"), tok hun få uker senere VM-sølv i storslalåm. Etter et stygt fall i et utforrenn i Canada, måtte hun ta pause resten av sesongen.

Hun la opp i desember 1990.

Meritter
--------

### Olympiske leker

OL 1984 i Sarajevo:

* 9.-plass i utfor

OL 1988 i Calgary:

* 8.-plass i utfor
* 15.-plass i super-G

### Verdensmesterskap

VM 1982 i Schladming/Haus:

* 6.-plass i utfor
* 8.-plass i storslalåm

VM 1985 i Bormio/Santa Caterina:

* Sølv i storslalåm
* 12.-plass i utfor

### Verdenscupseire

| Dato | Sted | Land | Disiplin |
| --- | --- | --- | --- |
| 6. mars 1981 | Aspen | USA | Utfor |
| 9. desember 1982 | Val-d’Isère | Frankrike | Kombinasjon |
| 22. januar 1983 | Megève | Frankrike | Utfor |
| 21. desember 1984 | Santa Caterina | Italia | Utfor |

Referanser
----------

Eksterne lenker
---------------

* (de) Elisabeth Kirchler – Munzinger Sportsarchiv Rediger på Wikidata

* (en) Elisabeth Kirchler – Olympics.com Rediger på Wikidata

* (en) Elisabeth Kirchler – Olympic.org Rediger på Wikidata

* (en) Elisabeth Kirchler – Olympedia Rediger på Wikidata

* (en) Elisabeth Kirchler – Sports-Reference (OL-resultater – arkivert) Rediger på Wikidata

* (en) Elisabeth Kirchler – FIS (alpint) Rediger på Wikidata

* (en) Elisabeth Kirchler – ski-db.com Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |
**Mubarak Rashed Khamis Al Mansoori** er en emiratarabisk økonom, som siden september 2014 har vært sentralbanksjef for De forente arabiske emiraters sentralbank.

Utdanning og yrkeskarriere
--------------------------

Al Mansouri har en mastergrad i finans fra University of West Florida i USA.

Han jobbet i 1994 med etableringen av *UAESwitch*, som er et system for å koble alle minibankene i De forente arabiske emirater. Dette systemet var i drift i 1996. Han har flere lederstillinger innen finansnæringen; han har vært direktør for Abu Dhabi Holding og National Central Cooling Company PJSC, og han har vært daglig leder for Abu Dhabi Retirement Pensions & Benefits Fund. Han har vært styremedlem i Abu Dhabi National Co. for Building Materials, Emirates Telecommunications Corp. Arab International Bank, Etihad Etisalat Co. Abu Dhabi Securities Exchange (ADX) og Securities & Commodities Authority of UAE (SCA). I tillegg har han vært styremedlem i Etisalat Misr i Egypt. 

Fra mai 2008 var han administrerende direktør for det statlige investeringsfondet Emirates Investment Authority. I september 2014 ble han utnevnt til sentralbanksjef for De forente arabiske emiraters sentralbank for en fireårsperiode, og erstattet da Bin Nasser Al Suwaidi, som hadde sittet siden 1991.

Referanser
----------

1. ↑  De forente arabiske emiraters sentralbank - *Board of Directors and Senior Management* Arkivert 2. desember 2011 hos Wayback Machine. besøkt 9. mai 2016.
2. ↑  Gulf News - *Mubarak Al Mansouri appointed UAE Central Bank Governor*, besøkt 9. mai 2016.

|  |  |  |
| --- | --- | --- |
| Forgjenger:**Bin Nasser Al Suwaidi** | **Sentralbanksjef for De forente arabiske emiraters sentralbank**(2014–) | Etterfølger: |
**Våtorganisk avfall** er biologisk lett nedbrytbart avfall av vegetabilsk eller animalsk opprinnelse og omfatter matavfall fra privat- og storhusholdninger, samt organisk avfall fra næringsmiddelindustri (avfall fra produksjon av kjøtt, fisk, meieriprodukter, øl og mineralvann, dyrefor, bakevarer, frukt og grønt). Det ble registrert 1,3 millioner tonn våtorganisk avfall i Norge i 1998. 32 prosent av dette, eller 95 kilo per person, kom fra husholdningene. De totale mengdene har økt svakt, mens mengdene som deponeres har gått betydelig ned fra 1993 til 1998. Nesten 30 prosent av husholdningenes våtorganiske avfall blir kompostert. Våtorganisk avfall består for det meste av rester av mat og næringsmidler. Det ble registrert om lag 150 000 tonn mer våtorganisk avfall i 1998 enn i 1993.

Matavfallet komposteres og ferdig kompostjord kan benyttes i landbruket og hager, som gjødsel og jordforbedring. Kompost har gode kvaliteter for hage og landbruk og gir jorda naturlig mikroliv. Kompost kan gi god nytteverdi i økologisk landbruk. Produksjon av kompost kan gi en positiv klimaeffekt, ettersom den erstatter kunstgjødsel, som medfører betydelige klimagassutslipp.

Kildeseparering er en VA-løsning som integrerer avløpsvann (svartvann) med våtorganisk kjøkkenavfall, slik at man miljøeffektivt kan resirkulere ressursene som finnes i begge kildene (fosfor, nitrogen). Metoden spitter gråvann fra svartvann slik at avfallstrømmene kan etterbehandles ulikt.

Eksterne lenker
---------------

* 
* Miljøstatus i Norge: våtorganisk avfall
* Lovdata Forskrift om gjenvinning og behandling av avfall (avfallsforskriften)
* [http://www.bioforsk.no/ikbViewer/page/prosjekt/tema/artikkel?p\_dimension\_id=19541&p\_menu\_id=19555&p\_sub\_id=19542&p\_document\_id=47669&p\_dim2=19552/[*død lenke*] Ikke kommersiell informasjon om gråvann][*død lenke*]- www.avlop.no
* Forskningsmiljø- Forskning på kildeseparering
**Vækerø** (IPA: [²vækːǝrǝ], [²vekːǝrǝ], prep. *på*) er et strøk i bydel Ullern i Oslo. Det ligger mellom Sollerud i vest og nord, og Bestum i øst og nord, med Bestumkilen – en del av Oslofjorden – i sør.

Strøkets navn og historie kommer fra Vækerø gård. Strøket har en blanding av boliger og næringsliv. Disse er også gjerne knyttet til gårdens historie. Blant annet holder Maxbo til her, som er heleid av Løvenskiold–Vækerø, som eide gården før mesteparten av den ble solgt til Norsk Hydro. De la på sin side hovedkontoret sitt her, det åpnet i 1985.

Drammenbanen og E18 i form av Drammensveien går tvers gjennom strøket. Dette har satt sitt preg på utviklingen. Jernbanen førte til byggingen av mange boliger her etter banens åpning i 1872, mens motorveien har gjort at området er sterkt trafikkert.

Portal: Oslo

Referanser
----------

1. ↑  «Vekkerø» i Stedsnavnarkivet (Eining for digital dokumentasjon, Universitetet i Oslo)[*død lenke*]
2. ↑  «Talefeil på buss, trikk og bane». osloby.no. 14. oktober 2010. Arkivert fra originalen 26. juli 2014. Besøkt 10. oktober 2018.

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon
 |